CELEX: 62014TN0516
Language: sk
Date: 2014-07-09 00:00:00
Title: Vec T-516/14 P: Odvolanie podané 9. júla 2014 : Christodoulos Alexandrou proti rozsudku Súdu pre verejnú službu zo  14. mája 2014 vo veci F-140/12, Alexandrou/Komisia

1.9.2014   
            
            
               SK
            
            
               Úradný vestník Európskej únie
            
            
               C 292/57
            
         Odvolanie podané 9. júla 2014: Christodoulos Alexandrou proti rozsudku Súdu pre verejnú službu zo 14. mája 2014 vo veci F-140/12, Alexandrou/Komisia
   (Vec T-516/14 P)
   2014/C 292/70
   Jazyk konania: francúzština
   
      Účastníci konania
   
   
      Odvolateľ: Christodoulos Alexandrou (Luxemburg, Luxembursko) (v zastúpení: R. Duta, advokát)
   
      Ďalší účastník konania: Európska komisia
   
      Návrhy
   
   Odvolateľ navrhuje, aby Všeobecný súd:
   
               —
            
            
               s výhradou všetkých právnych a skutkových dôvodov a dôkazných prostriedkov, ktoré budú zaobstarané a predložené dodatočne, prijal toto odvolanie v tejto podobe a čo do základu ho vyhlásil za dôvodné,
            
         
               —
            
            
               na základe uvedených dôvodov následne zmenil alebo zrušil napadnutý rozsudok,
            
         
               —
            
            
               v prípade potreby vrátil vec Súdu pre verejnú službu v priebehu konania, aby rozhodol v súlade s rozsudkom, ktorý bude vydaný,
            
         
               —
            
            
               uložil odporcovi povinnosť nahradiť v celom rozsahu trovy konania v oboch stupňoch konania.
            
         
      Odvolacie dôvody a hlavné tvrdenia
   
   Na podporu svojho odvolania, odvolateľ uvádza tri odvolacie dôvody.
   
               1.
            
            
               Prvý odvolací dôvod založený na skutočnosti, že Súd pre verejnú službu odmietol posúdiť tvrdenia odvolateľa založené na nariadení č. 1049/2001 (1) a najmä na jeho článku 9 ods. 4.
            
         
               2.
            
            
               Druhý odvolací dôvod založený na nesprávnom uplatnení rozsudku z 29. júna 2011, Angioi/Komisia, F-7/07, Zb. rozhodnutí Súdu pre verejnú službu, EU:F:2011:97, pretože šlo o reštriktívnu judikatúru, ktorá bola obsolentná a nevhodná pre výberové konania, ktoré sa konali bez písomných podkladov.
               
                           —
                        
                        
                           subsidiárne, v prípade ak bude vyššie citovaný rozsudok posúdený ako uplatniteľný, odvolateľ sa domnieva, že spĺňa kritériá stanovené v tejto judikatúre.
                        
                     
         
               3.
            
            
               Tretí odvolací dôvod založený na tom, že Súd pre verejnú službu neuplatnil článok 44 ods. 2 rokovacieho poriadku Súdu pre verejnú službu.
            
         
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).